Pajagvoj

La Pajagvoj ( Payaguá), ankaŭ nomataj Evueví kaj Evebe, estis etna grupo de la Gvajkuruoj en Norda Ĉako, Paragvajo. La Pajagvoj estis rivera tribo, kiu loĝis, ĉasis, fiŝkaptis, kaj atakis laŭlonge de la rivero Paragvajo. La nomon Pajagvoj donis al ili la Gvaranioj, iliaj ĉefaj malamikoj, kontraŭ kiuj ili konstante batalis. Estas eble, ke la nomo de la Paragvaja Rivero, kaj tiel la lando Paragvajo mem, devenas de ĉi tio. La Gvaranioj diris al la Hispanoj, ke la rivero estis la "Pajagva-ý", aŭ "rivero de la Pajagvoj". La nomo, kiun ili verŝajne uzis por si mem, estis Evueví, "popolo de la rivero" aŭ "akva popolo." La Pajagvoj estis ankaŭ konataj al fruaj hispanaj esploristoj kiel "Agaces" kaj laŭ variaĵoj de tiu nomo.Ganson, Barbara (2017), "The Evueví of Paraguay: Adaptive Strategies and Responses to Colonialism", The Americas, Vol 74, Issue 52, p. 466..

La pajagva lingvo estas formortinta. Ĝi estis gvajkurua dialekto.  Hodiaŭ restas neniu homo, kiu identiĝas kiel pajagva. La posteuloj de la tribo kunfandiĝis kun aliaj paragvajanoj, ĉu kiel mestizoj aŭ kun aliaj popoloj, ofte nomataj indianoj.

La Pajagvoj estis rimarkindaj pro sia lerteco navigi la Paragvajan Riveron en siaj grandaj kanuoj elfositaj el unu trunko. Ili restis grava minaco al hispana kaj portugala vojaĝado laŭ la rivero ekde la frua 16-a jarcento ĝis la fino de la 18-a jarcento.

 Referencoj 

Kategorio:Indianaj etnoj en Paragvajo